Sirkulong Antartiko

An Sirkulong Antartiko iyo an pinakamahiwas sa limang mayor na sirkulo nin latitud na nagtanda sa mga mapa kan Daga. An rehiyon sa habagatan kan sirkulong ini midbid bilang Antartika, asin an sona na manonoparan tolos sa amihanan inaapod na Southern Temperate Zone. Sa habagatan kan Sirkulong Antartiko, an Saldang nasa itaas nin abot tanaw sa laog kan 24 na dagos-dagos na oras kisuerra sarong beses kada taon (asin kun siring naheheling sa matangang banggi) asin an sentro kan Saldang (dedmahon an repraksyon) nasa ibaba nin abot tanaw sa laog nin 24 dagos-dagos na oras kisuerra sarong beses kada taon (asin kun siring dai naheheling pag odto); Totoo man ini sa laog kan katimbang na sirkulong polar sa amihanan na Hemispero, an Sirkulong Arktiko.

An posisyon kan Sirkulong Antartiko bakong permanente asin sa presente nagpapadagos sa 66°33'49.4" sur kan Ekwador. An kabilangan na ini posibleng medyo bakong tama huli ta dai kaiyan itinotogot an mga epekto nin astronomikong pagpamugtak, na pwedeng umabot sa 10". An latitud kaini depende sa kibang kan itokan kan Daga, na nag'uusar sa laog nin margin nin sobra sa 2° lampas 41,000-taon na panahon, huli sa pwersang tidal na resulta kan orbit kan Bulan. Bilang resulta, an Sirkulong Antartiko sa presente nahoholog pahabagatan sa rikas na mga 14.5 metros (48 piye) kada taon.

 Toltolan